Csavargás csavarbarát módra egyet jelent a kulturális köntösbe bújtatott szakmai továbbképzéssel. A helyszínt ezúttal a festői Dunakanyar szolgáltatta. Első a munka, csak utána a szórakozás! Tudták ezt szaktanácsadó kollégáink is, így a napot egy nyugat-európai színvonalú készházakat gyártó partnerünk üzemében indították. A csúcsminőségű faházakba természetesen a beépített csavarok is csak a legmagasabb minőségi elvárásoknak megfelelőek lehetnek és nagy öröm, hogy többek között például a faszerkezeti WoodStar csavarjaink is ilyenek. A gyárban tett látogatást követően Magyarország legnagyobb egyházi épületét, a klasszicista stílusban épült esztergomi bazilikát keresték fel a kollégák, feltöltődésképpen az estébe nyúló szakmai értekezlet előtt. Másnap a középkortól egészen a 17. század végéig fontos politikai és katonai szerepet betöltő visegrádi vár nyűgözte le a társaságot. A képek láttán nincs is mit csodálkozni ezen. A hétvége fotóiból készült összeállításunk az alábbiakban, a képre kattintva tekinthető meg.